ਅਥਿਆ ਸ਼ੈੱਟੀ
ਅਥਿਆ ਸ਼ੈੱਟੀ (ਜਨਮ 5 ਨਵੰਬਰ 1992) ਇੱਕ ਭਾਰਤੀ ਫ਼ਿਲਮ ਅਦਾਕਾਰ ਹੈ ਜਿਸਨੇ ਬਾਲੀਵੁੱਡ ਵਿੱਚ ਆਪਣੀ ਪਛਾਣ ਬਣਾਈ।ਇਸਨੇ ਆਪਣੇ ਫ਼ਿਲਮੀ ਕੈਰੀਅਰ ਦੀ ਸ਼ੁਰੂਆਤ ਰੁਮਾਂਟਿਕ ਐਕਸ਼ਨ ਫ਼ਿਲਮ ਹੀਰੋ  ਤੋਂ ਕੀਤੀ ਜਿਸ ਲਈ ਉਸਨੇ ਦਾਦਾਸਾਹੇਬ ਫਾਲਕੇ ਐਕਸੇਲੈਂਸ ਅਵਾਰਡ  ਜਿੱਤਿਆ ਅਤੇ ਬੇਸਟ ਫ਼ੀਮੇਲ ਡੇਬਿਊ ਲਈ ਫ਼ਿਲਮਫ਼ੇਅਰ ਪੁਰਸਕਾਰ ਲਈ ਨਾਮਜ਼ਦ ਕੀਤਾ ਗਿਆ ਸੀ।

ਮੁੱਢਲਾ ਜੀਵਨ ਅਤੇ ਕੈਰੀਅਰ 
ਸ਼ੈੱਟੀ ਦਾ ਜਨਮ 5 ਨਵੰਬਰ 1992 ਨੂੰ ਮੁੰਬਈ ਵਿੱਖੇ ਅਦਾਕਾਰ ਸੁਨੀਲ ਸ਼ੈੱਟੀ, ਬਾਲੀਵੁੱਡ ਦਾ ਇੱਕ ਪ੍ਰਸਿੱਧ ਅਦਾਕਾਰ, ਅਤੇ ਮਾਨਾ ਸ਼ੈੱਟੀ, ਇੱਕ ਫ਼ਿਲਮ ਨਿਰਦੇਸ਼ਕ ਦੇ ਘਰ ਹੋਇਆ। ਉਸਦਾ ਪਿਤਾ ਤੁਲੂਵਾ ਹੈ ਅਤੇ ਉਸਦੀ ਮਾਤਾ ਅਰਧ ਮੁਸਲਿਮ ਅਤੇ ਅਰਧ ਪੰਜਾਬੀ ਕਪੂਰ ਹੈ।

ਸ਼ੈਟੀ ਨੇ ਸ਼ਾਨਦਾਰ ਕੈਥੀਡ੍ਰਲ ਅਤੇ ਜੌਹਨ ਕਾਨਨ ਸਕੂਲ ਵਿੱਚ ਪੜ੍ਹਾਈ ਕੀਤੀ ਅਤੇ ਬਾਅਦ ਵਿੱਚ ਅਮਰੀਕਨ ਸਕੂਲ ਆਫ਼ ਬੋਂਬੇ ਵਿੱਚ ਦਾਖ਼ਿਲਾ ਲੈ ਲਿਆ। ਉਥੇ ਹੀ, ਉਸਨੇ ਸ਼ਰਧਾ ਕਪੂਰ ਅਤੇ ਟਾਈਗਰ ਸ਼ਰਾਫ ਦੇ ਨਾਲ ਸਕੂਲੀ ਨਾਟਕਾਂ ਵਿੱਚ ਹਿੱਸਾ ਲਿਆ। ਫ਼ਿਲਮਾਂ ਵਿੱਚ ਕੰਮ ਕਰਨ ਦੇ ਸ਼ੌਂਕ ਵਜੋਂ, 18 ਸਾਲ ਦੀ ਉਮਰ ਵਿੱਚ, ਉਹ ਫ਼ਿਲਮ ਅਕਾਦਮੀ ਵਿੱਚ ਦਾਖ਼ਿਲਾ ਲੈਣ ਲਈ ਇਕੱਲੀ ਨਿਊਯਾਰਕ ਸ਼ਹਿਰ ਵਿੱਚ ਵੱਸ ਗਈ ਜਿਸਦਾ ਕਾਰਨ ਹੀ ਉਸਦਾ ਫਿਲਮਾਂ ਵਿੱਚ ਕੰਮ ਕਰਨ ਦੀ ਚਾਹਤ ਸੀ।

2015 ਵਿੱਚ, ਉਸਨੇ ਰੋਮਾਂਟਿਕ ਐਕਸ਼ਨ ਫ਼ਿਲਮ ਹੀਰੋ ਤੋਂ ਆਪਣੇ ਫ਼ਿਲਮੀ ਕੈਰੀਅਰ ਦਾ ਅਰੰਭ ਕੀਤਾ ਸੀ। ਇਹ ਫ਼ਿਲਮ ਸਲਮਾਨ ਖ਼ਾਨ ਦੁਆਰਾ ਨਿਰਮਿਤ ਅਤੇ ਨੀਖਿਲ ਅਡਵਾਨੀ ਦੁਆਰਾ ਨਿਰਦੇਸ਼ਤ ਕੀਤੀ ਗਈ ਸੀ, ਫਿਲਮ ਨੇ 33.37 ਕਰੋੜ ਰੁਪਏ (5.1 ਮਿਲੀਅਨ ਅਮਰੀਕੀ ਡਾਲਰ) ਦਾ ਕੁੱਲ ਮੁਨਾਫ਼ਾ ਹਾਸਿਲ ਕੀਤਾ। ਸ਼ੈਟੀ ਨੇ ਰਾਧਾ ਮਾਥੁਰ ਨਾਂ ਦੀ ਲੜਕੀ ਦੀ ਭੂਮਿਕਾ ਨੂੰ ਦਰਸਾਇਆ ਜਿਸਨੇ ਇੱਕ ਅਗਵਾਕਾਰ ਨਾਲ ਪਿਆਰ ਕੀਤਾ ਜੋ ਉਸਦੇ ਅਗਵਾ ਕਰਨ ਕਰਕੇ ਉਸਦੇ ਪਿਤਾ ਤੋਂ ਫ਼ਿਰੌਤੀ ਦੀ ਮੰਗ ਕਰਦਾ ਹੈ। ਰਾਧਾ ਦੀ ਭੂਮਿਕਾ ਲਈ ਉਨ੍ਹਾਂ ਨੂੰ ਬੈਸਟ ਫ਼ੀਮੇਲ ਡੇਬਿਊ ਲਈ ਫਿਲਮਫੇਅਰ ਅਵਾਰਡ ਨਾਮਜ਼ਦ ਕੀਤਾ ਗਿਆ। ਭਾਰਤ ਦੀ ਇੱਕ ਪ੍ਰਮੁੱਖ ਵੈਬਸਾਈਟ ਬਾਲੀਵੁੱਡ ਹੰਗਾਮਾ ਨੇ ਲਿਖਿਆ ਕਿ "ਸ਼ੈੱਟੀ ਨੂੰ ਆਪਣੇ ਅਭਿਆਸ ਦੇ ਹੁਨਰ ਨੂੰ ਬਿਹਤਰ ਬਣਾਉਣ ਲਈ ਕੁਝ ਹੋਰ ਸਮਾਂ ਚਾਹੀਦਾ ਹੈ"। ਸ਼ੁਰੂਆਤ ਹੋਣ ਤੋਂ ਬਾਅਦ, ਉਹ ਮੇਬੇਲਿਨ ਨਿਊਯਾਰਕ ਦੀ ਭਾਰਤੀ ਫਰੈਂਚਾਈਜ਼ੀ ਲਈ ਬ੍ਰਾਂਡ ਅੰਬੈਸਡਰ ਬਣ ਗਈ ਅਤੇ ਉਸਨੂੰ ਹਾਇਪਰਪ੍ਰੋਫਾਈਲ ਮੈਗਜ਼ੀਨ ਦੇ ਭਾਰਤੀ ਸੰਸਕਰਣ, ਜਿਵੇਂ ਕਿ ਕੌਸਮੋਪੋਲਿਟਨ, ਵੇਰਵ, ਹਾਰਪਰ'ਸ ਬਜ਼ਾਰ ਅਤੇ ਕਈ ਹੋਰ ਵਿੱਚ ਪ੍ਰਦਰਸ਼ਤ ਕੀਤੀ ਗਈ।

ਫ਼ਿਲਮੋਗ੍ਰਾਫੀ

ਹਵਾਲੇ

ਬਾਹਰੀ ਕੜੀਆਂ 
 
 

ਜਨਮ 1992
21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ
ਹਿੰਦੀ ਸਿਨੇਮਾ ਵਿੱਚ ਅਭਿਨੇਤਰੀਆਂ
ਭਾਰਤੀ ਮੁਸਲਮਾਨ
ਭਾਰਤੀ ਅਦਾਕਾਰਾਵਾਂ
ਜ਼ਿੰਦਾ ਲੋਕ
ਪੰਜਾਬੀ ਲੋਕ
ਵਿਕੀਪੀਡੀਆ ਮਹਿਲਾ ਮਹੀਨਾ 2018